पाएं अपने शहर की ताज़ा ख़बरें और फ्री ई-पेपरडाउनलोड करें
ब्रिटेन के नागरिक मोहम्मद साद रिश्तेदार के अंतिम संस्कार में पाकिस्तान गए थे, लेकिन उनके लौटने से पहले ही ब्रिटेन ने पाक को रेड लिस्ट में डाल दिया। अब वे तुर्की के रास्ते ब्रिटेन लौटे हैं। दरअसल, ब्रिटेन ने भारत समेत 40 देशों को कोरोना संक्रमण के कारण रेड लिस्ट यानी खतरनाक देशों की सूची में डाला है। इनमें पाक, ब्राजील, यूएई और द. अफ्रीका भी हैं।
यहां से गैर-ब्रिटिश नागरिकों के आने पर रोक है। वहीं ब्रिटेन के नागरिकों को सरकार ने तय की होटल में क्वारेंटाइन में रहना होगा और खर्च भी चुकाना होगा। ऐसे में लोगों ने इस कानून की पतली गली निकाल ली है या यूं कहें, कि लूप होल का फायदा उठाना शुरू कर दिया है, ताकि क्वारेंटाइन पर होने वाला भारी भरकम खर्च न चुकाना पड़े। इसके लिए वे उन देशों के जरिए ब्रिटेन में दाखिल हो रहे हैं, जो रेड लिस्ट में शामिल नहीं हैं।
मोहम्मद साद ने ऐसा ही किया। नए नियमों के मुताबिक रेड लिस्ट वाले देशों से आने वाले यात्रियों को सरकार ने तय की होटल में 10 दिन अनिवार्य क्वारेंटाइन में रहना होगा। इतना ही नहीं, इस पर होने वाला खर्च भी चुकाना होगा, जो करीब 2 लाख से 4 लाख रुपए तक होगा। वहीं ग्रीन लिस्ट वाले देशों से आने वाले ब्रिटिश नागरिकों को इस नियम से छूट है, लेकिन घर में 10 दिन के क्वारेंटाइन में रहना जरूरी है।
सबसे ज्यादा यात्री भारत, पाक, बांग्लादेश से पहुंच रहे
रिपोर्ट के मुताबिक रेड लिस्ट वाले देशों की बजाय दूसरे देशों से रास्ता बदलकर आने वालों में सबसे ज्यादा यात्री भारत, पाकिस्तान और बांग्लादेश से आ रहे हैं। वे शादी, अंतिम संस्कार और अन्य वजहों से इन देशों में गए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn